《栖禅寺》
宋代·崔放之

自从白马驮经始，宝地绀园知有几。
今见逍遥岩洞深，啼猿坞有栖禅寺。
嵯峨楼阁东西桥，掬水闻香景趣饶。
讲经云外天花落，卓锡林边暑气消。
尘埃不到松关口，僧老渐随松影瘦。
谁知好事眼能青，借与诗人信宿逗。
山高地僻月空圆，晨钟暮鼓惊龙眠。
看来懒把无生学，长笑一声归钓船。

作者简介：崔复初，与施枢（芸隐）有交（《寄施芸隐》）。今录诗五首。